钦定古今图书集成/明伦汇编/闺媛典/第002卷 > 宋尚宫女论语 > 《早起章第四》
## 钦定古今图书集成/明伦汇编/闺媛典/第002卷 > 宋尚宫女论语 > 《早起章第四》

“凡为女子，习以为常。五更鸡唱，起著衣裳。盥漱已了，
随意梳妆。拣柴烧火，早下厨房。磨锅洗镬，煮水煎汤。
随家丰俭，蒸煮食尝。安排蔬菜，炮豉春姜。随时下料，
甜淡韾香。整齐碗碟，铺设分张。三餐饭食，朝暮相当。
侵晨早起，百事无妨。莫学懒妇，不解思量。黄昏一觉，
直到天光。日高三尺，犹未离床。起来已晏，却是惭惶。
未曾梳洗，突入厨房。容颜龌龊，手脚慌忙。煎茶煮饭，
不及时常。”又有一等，餟𫗦争尝，“未曾炮馔，先已偷藏。
丑呈乡里，辱及爹娘。被人传说，岂不羞惶。”